text: Иран остава блокиран заради коронавируса
  Иран остава блокиран заради коронавируса...
  17.10.2020 18:58 1526
  Иран - най-тежко засегнатата от коронавируса страна в Близкия Изток, удължи днес ограниченията и затварянето в столицата Техеран за трета седмица. Причината е в нарасналия брой на починалите, които вече достигнаха над 30 000 души, пише БГНЕС. Училищата, джамиите, магазините, ресторантите и други обществени институции в Техеран, където степента на зараза е най-висока, са затворени от 3-ти октомври. Губернаторът на провинция Техеран Анушираван Мохсени-Бандпей обяви удължаване на мерките поне до петък, съобщават държавни медии.
  Иран преживява трета вълна от коронавирусни инфекции и твърди, че борбата му срещу вируса е възпрепятствана от санкциите на САЩ, които ограничават продажбите на суров петрол и достъпа до чуждестранни банки. В сряда страната отчете рекордни данни с 279 смъртни случая и 4 830 новозаразени. Курсът на риала е паднал драстично и днес достигна 322 000 за един долар на черния пазар. Според уебсайт за чуждестранна валута, това се дължи на опасенията, че новите американски санкции може да блокират закупуването на някои ирански лекарства. Остава в сила наложеното миналата събота изискване за носене на маски в Техеран, както и забраната за пътуване в и извън пет града, включително Техеран.
  Манчестър се обяви против плана за блокиране на британския премиер Борис Джонсън, съобщи сайтът "Политико". Кметът на Манч...